Diari Oficial de la Generalitat Valenciana


Sumari del DOGV 5045, del 08-07-2005 (2005/7963)

RESOLUCIÓ de 21 de juny de 2005, de la consellera de Benestar Social, per la qual es modifiquen crèdits que financen les ajudes convocades mitjançant l'Orde de 22 de desembre de 2004, per la qual es regula i convoca el programa per a finançar estades en residències de tercera edat en l'any 2005 (DOGV núm. 4.914, de 30 de desembre de 2004).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5045

Data del DOGV
:   08-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7963


Data del document
:   21-06-2005

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * tercera edat
    * equipament social
    * suport econòmic

RESOLUCIÓ de 21 de juny de 2005, de la consellera de Benestar Social, per la qual es modifiquen crèdits que financen les ajudes convocades mitjançant l'Orde de 22 de desembre de 2004, per la qual es regula i convoca el programa per a finançar estades en residències de tercera edat en l'any 2005 (DOGV núm. 4.914, de 30 de desembre de 2004). [2005/X7963]
  
L'Orde de 22 de desembre de 2004, de la Conselleria de Benestar Social per la qual es regula i convoca el programa per a finançar estades en residències de tercera edat en l'any 2005 (DOGV núm. 4.914, de 30 de desembre de 2004), va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto tot quedant condicionada el finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (DOGV núm. 4.915, de data 31 de desembre de 2004), d'acord amb allò regulat en l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, es va procedir, mitjançant Resolució d'11 de febrer de 2005, de la Conselleria de Benestar Social (DOGV núm. 4.956, d'1 de març de 2005) a donar publicitat al crèdit i a la línia de subvenció destinada a finançar les ajudes regulades i convocades en l'esmentada Orde.
  
En canvi, en estos moments hi ha disponibilitat pressupostària en la línia T 1826 €Ajuda per a finançar estades en residències de tercera edat?, que permet incrementar el finançament de l'Orde de 22 de desembre de 2004.
  
Per tot això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social (DOGV 4.543, de 14 de juliol de 2003), resolc:
  
Primer
  
Modificar la quantia del crèdit destinat a finançar l'Orde de 22 de desembre de 2004, en la línia de subvenció que tot seguit s'indica:
  
Denominació: Bo residència Tercera Edat.
  
Línia de subvenció: T1826
  
Consignació pressupostària inicial: 33.834.026 euros.
  
Increment actual: 1.796.598,53 euros, passant de 06.382.307 euros a 18.349.466,53 euros.
  
Procedència i quantia dels fons: Fons propis.
  
Segon
  
Publicar la present resolució en el Diari Oficial de la Generalitat Valenciana.